Къэбэрдей-Балъкъэрым гъавапхъэ нартыхур щыIуахыж
Республикэм и мэкъумэш IуэхущIапIэхэм къыщрахьэлIэж гъавапхъэ нартыхур.
ЩIыналъэм Мэкъумэш хозяйствэмкIэ и министерствэм къызэритамкIэ, «губгъуэхэм я пащтыхькIэ» зэджэ нартыху бэв мы гъэм къахэхъуащ. А къэкIыгъэр хэзыса хозяйствэхэм зэкIэ зэщIакъуэжыну зыхунэсам къытекIащ тонн мин 550-м щIигъу. Ар илъэс кIуам и иджы хуэдэ лъэхъэнэм елъытауэ проценти 115-рэ мэхъу.
Ику иту къапщтэмэ, зы гектарым центрнер 63-рэ къытокI. 2019 гъэм еплъытмэ, ар процентибгъукIэ нэхъыбэщ. Псори зэхэту республикэм и мэкъумэш IуэхущIапIэхэм нартыхур гектар мин 88-м нэблагъэм щыIуахыжащ.
Зи нарт гъавэр нэхъ бэв хъуахэм ящыщщ Тэрч, Бахъсэн щIыналъэхэм я мэкъумэшыщIэхэр. Абыхэм, зэрызэкIэлъыкIуэм хуэдэу, гектар къэс центнер 80, 75-рэ къытрах.
Тэрч щIыналъэм дызэрыт илъэсым нартыхур щытращIат гектар мин 29-м, абы щыщу мин 23-м щIигъум щызэщIакъуэжащ ар. Бахъсэн щIыналъэм абы щрагъэубыдат гектар мин 24-ри, абы щыщу мин 18-р къаунэщIыжащ.
САМЧЕНКЭ Светланэ,
КъБР-м Мэкъумэш хозяйствэмкIэ и
министерствэм и пресс-IуэхущIапIэм и унафэщI.
